కింగ్ కోబ్రా
ప్రపంచములో అత్యంత పెద్ద మరియు పొడవైన విష సర్పములలో నల్లత్రాచు లేదా రాచనాగు లేదా కింగ్ కోబ్రా ("Ophiophagus hannah" - జాతి/ప్రజాతి నామము) మొదటిది. ఇది నేల పైన జీవించగలిగే సర్పము. సాధారణముగా ఇది 18.5 అడుగుల (5.7 మీటర్) పొడవు పెరుగుతుంది. బరువు సుమారుగా 44 పౌండ్లు (8 కిలోలు) ఉంటుంది. ఆడపాము 20-40 గుడ్లను దిబ్బ మాదిరిగా పెట్టును. దీని జీవిత కాలం 20 సంవత్సరాలు. దీని విషము మెదడు మీద అత్యంత ప్రభావాన్ని చూపుతుంది. దీని కాటు వలన మరణించే అవకాశం 75% వరకు ఉంది. దీనిని కోబ్రా అన్నప్పటికినీ ఇది "నాజ" ప్రజాతికి చెందదు. ఆహారముగా ఇతర పాములను, కొండ చిలువలను తింటుంది. అందువలన దీని జాతి పేరు ""ఓఫియోఫేగస్ (Ophiophagus)"" (గ్రీకు భాషలో "ఓఫియోఫేగస్" అంటే పాములను తినేది అని అర్థము) గా గుర్తించబడింది. చూడడానికే భీతి గొలిపే ఈ పాము స్వభావ సిద్దముగా సిగ్గరి. సాధారణముగా ముఖాముఖి ఎవరి కంటబడానికి ఇష్ట పడదు.
కర్ట్ కోబెన్
కోబెన్ మరణానికి ముందు నిర్వాణ బ్యాండ్ చరిత్ర మరియు దాని సభ్యుల వ్యక్తిగత చరిత్రలను వివరిస్తూ రచయిత మైఖేల్ అజిరాడ్‌ ఒక పుస్తకాన్ని ముద్రించాడు."" అందులో కోబెన్ మాదకద్రవ్యాలకు బానిసవడం మరియు బ్యాండ్‌‌ను చుట్టుముట్టిన లెక్కలేనన్ని వివాదాల గురించి వివరించారు. కోబెన్ మరణం తర్వాత అతని జీవితం యొక్క చరమాంకం వివరాలను చేరుస్తూ అజిరాడ్ సదరు పుస్తకాన్ని తిరిగి ముద్రించాడు. నిర్వాణ బ్యాండ్ సభ్యులు తమ వంతుగా రచయిత అజిరాడ్‌కు ఇంటర్వూలు ఇవ్వడంతో పాటు తమ వ్యక్తిగత సమాచారం కూడా అందివ్వడం ద్వారా ఈ పుస్తకం బాగా ప్రాచుర్యం పొందింది. 2006లో, కోబెన్‌తో అజిరాడ్ జరిపిన సంభాషణల టేపును "కర్ట్ కోబెన్ అబౌట్ ఎ సన్" పేరుతో దానిని ఒక లఘు చిత్రంగా రూపాంతరం చేశారు. ఈ చిత్రానికి నిర్వాణ బ్యాండ్ సంగీతం అందించకపోయినప్పటికీ, అందులో కోబెన్‌ను ప్రేరేపించిన కొన్ని పాటలను గాయకులు ఆలపించారు.